Глотачная п’яўка востраканцовая

Глотачная п’яўка востраканцовая, ці Герпабдэла звычайная (Erpobdella octoculata) — від п’явак сямейства  атраду .

 Апісанне 
Агульная даўжыня дасягае 7 см, звычайна 4-5 см. Цела некалькі сплясканае, пярэдняя частка мае цыліндрычны выгляд, задняя частка сціснутая па баках. Пярэдняя прысоска меншая за заднюю. Мае 4 пары вачэй, якія размешчаныя паралельна ў пярэдняй частцы ў выглядзе келіхападобных «плям». Складаецца з 5-кольцавых самітаў аднолькавага памеру. На спіне прысутнічаюць маленькія саскі, часам вялікія бурбалкі накшталт бародавак. Генітальныя адтуліны (ганапоры) размешчаны паміж 2 і 3 кольцамі.

Афарбоўка вар’іруецца ад чырванавата-карычневай да зялёнай. Зрэшты пераважна мае карычневую або шаравата-карычневую спіну, пакрытую папярочнымі радкамі жоўтых плямак. Зрэшты цёмны пігмент можа ў той ці іншай ступені знікаць, і плямкі застаюцца прыкметнымі толькі на частцы спіны або зусім адсутнічаюць, у выніку чаго спінная паверхня становіцца аднакаляровай, шараватай, на якой дзе-нідзе захоўваюцца цёмныя плямы.

 Спосаб жыцця 
Трымаецца як праточных, так і стаячых прэсных вод. Аддае перавагу неглыбокім і невялікім вадаёмам, можа сустракацца ва ўмерана саланаватай вадзе. З’яўляецца драпежнікам, харчуецца прадстаўнікамі роду  і лічынкамі камароў-званцоў. Можа таксама харчавацца мёртвымі або састарэлымі тканкамі арганізмаў. Здабычу заглынае цалкам. Сама яна падвяргаецца нападу розных драпежных беспазваночных; знаходзяць яе і ў страўніках рыб.

З’яўляецца гермафрадытам. Пасля спарвання праз 2-3 дня адкладаюцца авальныя коканы шэра-карычневага колеру ад 4-6 да 11-12 яец, вельмі рэдка 24.

Працягласць жыцця складае 2 гады.

 Распаўсюджанне 
Распаўсюджаная ў Еўропе, Азіі, Паўночнай Амерыцы.

 Крыніцы 

 Літаратура 

 J. Schwoerbel, P. Zwick (Hrsg.) Süßwasserfauna von Mitteleuropa 6/2. Spektrum Akademischer Verlag, Heidelberg, Berlin (1999).


Катэгорыя:Малыя лжэконскія п’яўкі